GULF จับตากำไร Q4/65 โตเด่น 60% เฉียด 5 พันล้าน ทั้งปีแตะ 9.1 พันล้าน แนะซื้อเป้า 65 บ.
GULF ลุ้นกำไรไตรมาส 4/65 โตเด่น 60% เฉียด 5 พันล้าน ทั้งปีแตะ 9.1 พันล้าน จับตาปี 66 โตแรง 89% ทะลุ 1.7 หมื่นล้าน แนะซื้อเป้า 65 บาท
GULF ลุ้นกำไรไตรมาส 4/65 โตเด่น 60% เฉียด 5 พันล้าน ทั้งปีแตะ 9.1 พันล้าน จับตาปี 66 โตแรง 89% ทะลุ 1.7 หมื่นล้าน แนะซื้อเป้า 65 บาท
17 ก.พ. 2566

บล.โนมูระ พัฒนสิน ระบุในบทวิเคราะห์วันนี้ (16 ก.พ.66) บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ราคาเป้าหมาย 65 บาท คาดกำไรไตรมาส 4/2565 อยู่ที่ 4.9 พันล้านบาท โต 60% เทียบช่วงเดียวกันของปีก่อน, และโต 349% เทียบไตรมาสก่อนหน้า จากค่าความพร้อมจ่ายของโรงไฟฟ้า GSRC ที่เพิ่มขึ้นหลัง COD ครบ 4 unit และมีส่วนแบ่งกำไรจาก GGC (JV กับ GUNKUL) รวมถึง FX gain ก้อนใหญ่
โดยประเมินกำไรปี 2565 ที่ 9.1 พันล้านบาท โต 19% เทียบช่วงเดียวกันของปีก่อน และกำไรปี 2566 ที่ 1.7 หมื่นล้านบาท โต 89%เทียบช่วงเดียวกันของปีก่อน จากทั้งโรงไฟฟ้าใหม่ (COD + M&amp;A), การปรับขึ้น Ft ช่วยอัตรากำไร และต้นทุนก๊าซทยอยลดลง ขณะที่ระยะกลางยาวสดใส จากแผน COD ต่อเนื่องใน 5 ปีข้างหน้า (ปี 66-70) ทำให้ Equity MW เพิ่มขึ้น 46% เป็น 8.6 พัน MW จากปี 2565 ที่ 5.9 พัน MW
ด้านราคาหุ้นซื้อขายบน PER ปี 2566 ที่ 37 เท่า และมีอัตราเงินปันผลตอบแทน หรือ Dividend Yield ที่ 2% ต่อปี โดยมองเป็น Big cap ที่น่าสนใจ ภายใต้ ต้นทุนทยอยปรับลงจากราคาก๊าซ รวมถึง ฐานลูกค้า Industrial user ดีขึ้น จากเศรษฐกิจภายในฟื้นตัว และประเด็นโฉนดที่ดินโรงไฟฟ้าลม Gulf-Gunkul ที่ถูกศาลปกครองเพิกถอน บริษัทเตรียมยื่นอุทธรณ์ และยังสามารถดำเนินงานต่อได้ อีกทั้งกรณีเลวร้ายสุด ส่วนที่เป็นประเด็นมีผลกระทบต่อกำไรของ GULF อย่างไม่มีนัยฯ (&lt;1%)